  Майя Бывальцева Удмуртиысь туризмъя но ивортодэтъя центр корка пыронзэ пусйыны дасяське. Со сярысь «Вконтакте» мерлыко вотэсысь «Я люблю Удмуртию» огинын ивортэмын. Центр Наговицын нимо ульчаысь 9 номеро юртын, Кивалтэтлэн юртэз вӧзысь азьвыл гужем кафе интыын, ужалоз. Отын Удмуртиетӥ туръёс но экскурсиос басьтыны, синпельлы кузьымъёс бырйыны, мастер-классъёсы пыриськыны но удмурт йӧскалык сиён-юонъёсты веръяны луоз. Ужъюрт котькуд нунал 10 часысен 20 часозь ужалоз. Азьвыл Туризмъя но ивортодэтъя центр Вадим Сивков нимо ульчаысь Чеберлыко киужъёсъя йӧскалык центрын интыяське вал. Выль интыын усьтӥськон нуналэз коронавирусъя югдур огсыр луэм бере тодмо луоз. Тодэ вайытом, Удмуртилэн кунлыкезлы 100 ар тырмон аре элькунамы улӥсьёслы шаерысьтымы 100 тужгес тунсыко интыосты бырйыны ӵекто. Озьы ик мылкыд карисьёс вордскем шаер сярысь тодонлыкез эскеронъя «Тод Удмуртиез» («Узнай Удмуртию») онлайн-викторинае пыриськыны быгато.  Тегъёс: Лулчеберет Туризм Ижкар Удмуртия Удмуртиысьтуризм  